Τοπολοβίτης (ποταμός)

Ο Τοπολοβίτης, γνωστότερος ως ΤοποροβίτηςΧάρτης της Αχαΐας, Road Editions.Dalongeville-Lakakis-Rizakis 1992, σελ. 201. (εναλλακτικά: ρέμα Τοποροβίτη)Φαράκλας 2001, σελ. 32., είναι ένας μικρός ποταμός της Αχαΐας.

Τοποθεσία
Πρόκειται για μικρό παραπόταμο της ΣερδινήςΦαράκλας 2001, σελ. 42. και εκβάλλει σε αυτήν στην περιοχή ανάμεσα στα χωριά Αυγεραίικα και Άνω ΣουδεναίικαΗ περιοχή του ρου του Τοπολοβίτη στο χάρτη. topoguide.gr. Ανακτήθηκε: 21/12/2017.. Πηγάζει από το χαμηλό βουνό Πεζούλισες, κοντά στο χωριό Φλόκας.

Το ποτάμι, προτού εκβάλλει στη Σερδινή, διέρχεται ένα μικρό τμήμα του πρώην Δήμου Ωλενίας περνώντας διαδοχικά εγγύς των χωριών Γκαναίικα, Κάτω Μαζαράκι, Άνω Σουδεναίικα και Αυγεραίικα.

Ονομασία
Υπήρχε μια υπόθεση ότι ίσως να ταυτιζόταν με τον  επονομαζόμενο κατά την αρχαιότητα ποταμό Καύκων. Οφείλει την ονομασία του σε κάποιον τσοπάνη καταγόμενο από την Τοπόλοβα, στο Παναχαϊκό, που χρησιμοποιούσε την περιοχή του Μαζαρακίου ως χώρο προσωρινής του χειμερινής διαμονής, και ο οποίος, σύμφωνα με παραδόσεις, πνίγηκε στο ποτάμι στην προσπάθειά του να σώσει κάποιο πρόβατό του που έπεσε μέσα σε αυτό· από αυτήν του τη θυσία το μέχρι τότε πιθανόν ανώνυμο ποτάμι πήρε την ονομασία ΤοπολοβίτηςΠαπαδημητρίου 2000, σελ. 61..

Λοιπά στοιχεία
Η φερώνυμη «βρύση του Τοπολοβίτη» χρησιμοποιούταν μέχρι το 1933, μαζί με άλλες πηγές του ποταμιού και πηγάδια, για την ύδρευση του Κάτω Μαζαρακίου.

Παραπομπές

Πηγές
 Αχαΐα, Χάρτης του νομού σε κλίμακα 1:100.000 με τη συνεργασία της Τ.Ε.Δ.Κ. Αχαΐας, Road Editions. ISBN 960-8481-98-8. [Χάρτης σχεδιασμένος σε συνεργασία με τη Γεωγραφική Υπηρεσία Στρατού.]
 R.Dalongeville-M.Lakakis-A.D. Rizakis, Paysages d' Achaie I. Le bassin du Peiros et la plaine occidentale, Κ.Ε.Ρ.Α./Ε.Ι.Ε., Αθήνα 1992 (σειρά: Μελετήματα, αρ.: 25).
 Ιωάννης Δ. Παπαδημητρίου, Το Μαζαράκι των Πειρών και της Παναχαΐας και το Μαζαράκι των Πατρών και της Ωλενίας. Από 1600 π.Χ. μέχρι σήμερον, Πάτρα 2000, Δεύτερη Έκδοση.
 Νικόλας Φαράκλας, Η Γεωπολιτική Οργάνωση της Πελοποννησιακής Αχαΐας, Πανεπιστήμιο Κρήτης-Τμήμα Ιστορίας και Αρχαιολογίας-Τομέας Αρχαιολογίας και Ιστορίας της Τέχνης, σειρά: Ρίθυμνα-Θέματα Κλασικής Αρχαιολογίας, αρ.9, Ρέθυμνο 2001.

Εξωτερικοί σύνδεσμοι
 Η περιοχή του ρου του Τοπολοβίτη στο χάρτη. topoguide.gr. Ανακτήθηκε: 21/12/2017.

Κατηγορία:Ποταμοί της Αχαΐας
Κατηγορία:Δήμος Ωλενίας
Κατηγορία:Δήμος Δυτικής Αχαΐας